== Plantageejerne ==
[[Fil:Heinrich Carl Schimmelmann 1773.jpg|thumb|[[Heinrich Carl von Schimmelmann]] med sin tjener af afrikansk herkomst.]]
Plantageejerne tjente store formuer på denne tid. Familien Schimmelmann (også med tysk statsborgerskab) havde en særstilling og blev i 1700-tallet Danmarks rigeste familie på grund af sukkerhandelen med Vestindien. Familien dominerede det økonomiske liv i Danmark: [[Heinrich Carl von Schimmelmann]] var finansminister i Danmark-Norge 1768-1782 og hans søn [[Ernst Heinrich von Schimmelmann]] fra 1784. I 1763 købte han af kongen de fire største plantager i dansk Vestindien sammen med et [[sukkerraffinaderi]] i København. På Schimmelmanns plantage på St.Croix arbejdede over 1000 slaver. I Hellebæk ejede han en geværfabrik, som leverede våben til salg i Afrika. Schimmelmann ejede andele i slaveskibet Fredensborg. <ref name=Kloster />
Politik Samfund Historie Erhvervsliv